Document ID: 31993D0234

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Απριλίου 1993 που τροποποιεί τις αποφάσεις 92/377/ΕΟΚ και 92/390/ΕΟΚ σχετικά με τους όρους υγειονομικού ελέγχου και τα κτηνιατρικά πιστοποιητικά που απαιτούνται κατά την εισαγωγή νωπών κρεάτων από τη Σλοβενία και Κροατία
(93/234/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα προβλήματα κτηνιατρικού ελέγχου κατά την εισαγωγή βοοειδών, αιγοπροβάτων και χοίρων, νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 14 και 16,
Εκτιμώντας:
ότι οι αποφάσεις της Επιτροπής 92/377/ΕΟΚ (3) και 92/390/ΕΟΚ (4) καθορίζουν αντίστοιχα τους όρους υγειονομικού ελέγχου και τα κτηνιατρικά πιστοποιητικά που απαιτούνται κατά την εισαγωγή νωπών κρεάτων προέλευσης Σλοβενίας και Κροατίας και λαμβάνουν υπόψη τους τα πρόσθετα μέτρα υγειονομικής προστασίας, κατά της κλασικής πανώλης των χοίρων, την απαγόρευση δηλαδή της εισαγωγής νωπών κρεάτων- ότι τα μέτρα που πρέπει να ληφθούν εναντίον των χωρών στις οποίες εξακολουθεί να πραγματοποιείται ο συνήθης εμβολιασμός κατά της κλασικής πανώλης των χοίρων- ότι η Σλοβενία και η Κροατία συνεχίζουν να πραγματοποιούν έναν τέτοιο εμβολιασμό ρουτίνας-
ότι τα μέτρα αυτά δεν θα πρέπει να επηρεάσουν τις εισαγωγές χοιρείου κρέατος για σκοπούς άλλους από την ανθρώπινη κατανάλωση, όπως παραγωγή ζωοτροφών για ζώα συντροφιάς ή τεχνικούς σκοπούς, όπως καθορίζονται στην απόφαση 89/18/ΕΟΚ της Επιτροπής (5) και στην οδηγία 92/118/ΕΟΚ του Συμβουλίου (6)-
ότι είναι απαραίτητο να τροποποιηθούν καταλλήλως οι προαναφερθείσες αποφάσεις-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 92/377/ΕΟΚ τροποποιείται ως εξής:
1. Στο άρθρο 1 προστίθεται η ακόλουθη παράγραφος 3:
"3. Κατά παρέκκλιση από τις παραγράφους 1 και 2, τα κράτη μέλη επιτρέπουν την εισαγωγή νωπού χοιρείου κρέατος από τη Σλοβενία για σκοπούς άλλους από την ανθρώπινη κατανάλωση. Οι εισαγωγές αυτές πρέπει να πληρούν τους όρους της απόφασης 89/18/ΕΟΚ της Επιτροπής (3) και της οδηγίας 92/118/ΕΟΚ του Συμβουλίου (4) και να είναι σύμφωνες με τις εγγυήσεις που καθορίζονται στο κτηνιατρικό πιστοποιητικό, σύμφωνα με το παράρτημα Γ, το οποίο πρέπει να συνοδεύει το φορτίο.
(3) ΕΕ αριθ. L 8 της 11. 1. 1989, σ. 17.
(4) ΕΕ αριθ. L 62 της 15. 3. 1993, σ. 49."
2. Το παράρτημα Ι της παρούσας απόφασης γίνεται παράρτημα Γ.
Άρθρο 2
Η απόφαση 92/390/ΕΟΚ τροποποιείται ως εξής:
1. Στο άρθρο 1 προστίθεται η ακόλουθη παράγραφος 3:
"3. Κατά παρέκκλιση από το άρθρο 1, τα κράτη μέλη επιτρέπουν την εισαγωγή νωπού χοιρείου κρέατος από την Κροατία για σκοπούς άλλους από την ανθρώπινη κατανάλωση. Οι εισαγωγές αυτές πρέπει να πληρούν τους όρους της απόφασης 89/18/ΕΟΚ της Επιτροπής (3) και της οδηγίας 92/118/ΕΟΚ του Συμβουλίου (4) και να είναι σύμφωνες με τις εγγυήσεις που καθορίζονται στο κτηνιατρικό πιστοποιητικό, σύμφωνα με το παράρτημα Γ, το οποίο πρέπει να συνοδεύει το φορτίο.
(3) ΕΕ αριθ. L 8 της 11. 1. 1989, σ. 17.
(4) ΕΕ αριθ. L 62 της 15. 3. 1993, σ. 49."
2. Το παράρτημα ΙΙ της παρούσας απόφασης γίνεται παράρτημα Γ.
Άρθρο 3
Η παρούσα απόφαση εφαρμόζεται από την 1η Οκτωβρίου 1993.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 5 Απριλίου 1993.

Labels: 0
3
17
18